সুপ্রিম নির্দেশে স্বস্তিতে বহিষ্কৃত আইএএস পূজা খেড়কর, এখনই গ্রেফতার নয়

নয়াদিল্লি: কিছুটা হলেও স্বস্তি। সুপ্রিম কোর্টে (Supreme Court)  রক্ষাকবচ পেলেন প্রাক্তন প্রশিক্ষণরত আইএএস (IAS) পূজা খেড়কর (Pooja Khedkar)। আগামী ১৪ ফেব্রুয়ারি (14 February)  পর্যন্ত পূজাকে গ্রেফতার (Arrest) করা যাবে না, এমনটাই নির্দেশ দিয়েছে শীর্ষ আদালত।

আদালতের নির্দেশ অনুযায়ী, এই সময়ের মধ্যে পূজা খেড়করকে গ্রেফতার করা যাবে না। বুধবার শীর্ষ আদালতের বিচারপতি নাগারথেনা ও বিচারপতি সতীশ চন্দ্রের বেঞ্চ পূজার এই রক্ষাকবচের নির্দেশ দেন।

বেঞ্চ তার অভিমতে জানিয়েছে পূজাকে এখনই গ্রেফতারের প্রয়োজন নেই। দিল্লি সরকার এবং ইউনিয়ন পাবলিক সার্ভিস কমিশন (ইউপিএসসি)-কেও এই মর্মে নির্দেশ দিয়েছে শীর্ষ আদালত।

আরও পড়ুন-Fourth Pillar | মোহন ভাগবত, মোদিজির মতো বিশ্বাসঘাতকেরা দেশের স্বাধীনতার কথা বলছেন?

প্রসঙ্গত, এর আগে দিল্লি হাইকোর্ট (Delhi High Court) পূজা খেড়করের জামিনের (Bail) আবেদন খারিজ করে দেয়। তার পরেই হাইকোর্টের নির্দেশকে চ্যালেঞ্জ করে সুপ্রিম কোর্টের দ্বারস্থ হন পূজা। এই মামলায় একবার রক্ষাকবচ পেলেও সেটি তুলে নেওয়া হয়। আদালত তাঁর পর্যবেক্ষণে জানিয়ে দেয়, পূজা শুধু যে ইউপিএসসির বদনাম করছেন, তাই গোটা দেশের সঙ্গে প্রতারণা করেছেন।

২০২২ সালের ব্যাচের আইএএস পূজা খেড়কড়। মহারাষ্ট্রের পুণের অতিরিক্ত জেলাশাসক হিসাবে নিযুক্ত পূজার বিরুদ্ধে ক্ষমতার অপব্যবহার করে নিজের ব্যক্তিগত ব্যবহারের গাড়িতে মহারাষ্ট্র সরকারের স্টিকার, লালবাতি ব্যবহারের অভিযোগ ওঠে।

আইএএস অফিসার হওয়ার জন্য আংশিকভাবে দৃষ্টিশক্তিহীন বিভাগ ও ওবিসি আওতাভুক্ত সার্টিফিকেট জমা দেন। এছাড়াও একাধিক অভিযোগ উঠে এসেছে পূজার বিরুদ্ধে। যে সুযোগ সুবিধা পাওয়ার কথা নয়। সেই সবও তিনি নিচ্ছিলেন।
এমনকি পূজা খেড়করের মা পূজার মা মনোরমা খেড়কড়ের বিরুদ্ধেও আগ্নেয়াস্ত্র নিয়ে কয়েকজনকে হুমকি দেওয়ার অভিযোগ ওঠে।

দেখুন অন্য খবর-